Di dalam nama orang Melayu, tiada nama keluarga. Nama *Ghazali @ Mat Jali* merupakan nama bapa, dan orang berkenaan harus dirujuk oleh nama yang diberikan, *Pkharuddin*. Perkataan terbitan Arab "bin" atau "binti"/"binte" (sekiranya digunakan) masing-masing bermaksud 'anak lelaki kepada' atau 'anak perempuan kepada'.

Datuk Haji **Pkharuddin bin Haji Ghazali @ Mat Jali** (Jawi: ‏**ڤخرالدين بن غزالي @ مد جالي**‎code: ms is deprecated ‎; lahir 1963) merupakan seorang penjawat awam dan guru yang dilantik sebagai Ketua Pengarah Kementerian Pendidikan Malaysia ke-19 sejak 23 September 2022 sehingga 6 September 2023.

Kehidupan awal dan pendidikan
-----------------------------

Pkharuddin dilahirkan di Kampung Selising, Pasir Puteh, Kelantan, Malaysia pada tahun 1963. Beliau mempunyai sembilan orang adik beradik dan merupakan anak ke-empat dalam keluarganya.

Pkharuddin memulakan pelajaran di Sekolah Kebangsaan Bukit Jawa dan Sekolah Sultan Alam Shah. Beliau merupakan seorang ahli pengakap pada zaman sekolahnya dan berjaya dianugerahkan pencapaian tertinggi dalam Persekutuan Pengakap Malaysia (PPM) iaitu Anugerah Pengakap Raja pada tahun 1981. Setelah itu, beliau melanjutkan pelajaran di Universiti Malaya dengan mengambil program Asasi Sains di Pusat Asasi Sains (Universiti Malaya). Beliau mempunyai kelulusan Ijazah Sarjana Muda Sains (Kepujian) pengkhususan dalam bidang Geografi dari Universiti Malaya dan Diploma Perguruan sebelum memulakan karier beliau sebagai seorang guru.

Kerjaya
-------

Pkharuddin memulakan perkhidmatan sebagai guru di Sekolah Menengah King George V, Seremban, Negeri Sembilan pada 1 Ogos 1989.

Pkharuddin pernah berkhidmat dalam pelbagai organisasi kementerian sepanjang 34 tahun berkhidmat termasuk sebagai Penolong Pengarah Sektor Penilaian dan Peperiksaan di Lembaga Peperiksaan, Pengarah Peperiksaan di Lembaga Peperiksaan, Kementerian Pendidikan, Pengarah serta Timbalan Pengarah di Jabatan Pendidikan Negeri Sembilan, Pengetua di Sekolah Menengah Kebangsaan Taman Semarak, Nilai, Negeri Sembilan, Timbalan Ketua Pengarah Pendidikan (Dasar dan Kurikulum), dan Ketua Pengarah Pendidikan Malaysia ke-19

Pada 23 September 2022, Kementerian Pendidikan mengumumkan bahawa beliau dilantik sebagai Ketua Pengarah Pendidikan bagi menggantikan Nor Zamani Abdol Hamid yang bersara pada 29 Julai 2022 sebelum beliau bersara wajib pada 6 September 2023.

Anugerah
--------

### Anugerah di Malaysia

* Malaysia :
	+ Panglima Jasa Negara (PJN) – **Datuk** (2023)

* Negeri Sembilan :
	+ Darjah Setia Bakti Negeri Sembilan (DBNS) – **Dato'** (2019)

### Lain-lain

* Anugerah Pengakap Raja (1981)
* Anugerah Inspirasi CUEPACS (2023)

Lihat juga
----------

* Kementerian Pendidikan Malaysia
* Pengakap Raja (Persekutuan Pengakap Malaysia)

Rujukan
-------

1. ↑  "Ini ringkasan biodata Pkharuddin yang kini dilantik Ketua Pengarah Pendidikan baharu". *Sinar Harian*. 1 Oktober 2022. Dicapai pada 11 Oktober 2023.
2. 1 2 3 4  "Pkharuddin appointed new Education DG". *The Star*. 30 September 2022. Diarkibkan daripada yang asal pada 4 November 2022. Dicapai pada 4 November 2022.
3. ↑  Fadzlullah, Fawwaz (26 February 2023). "Ensuring quality yardsticks in schools". The Star. Dicapai pada 12 April 2023.
4. ↑  "Pkharuddin terima darjah kebesaran Panglima Jasa Negara". *Sinar Harian*. 6 Jun 2023. Dicapai pada 12 Oktober 2023.
5. ↑  "Ketua Pengarah Pendidikan terima Anugerah Inspirasi Cuepacs". *Sinar Harian*. 1 May 2023. Dicapai pada 12 October 2023.

| * l
* b
* s
Ketua Pengarah Pendidikan Malaysia |
| --- |
| 
1. Joseph Norman Davies (1959)
2. D.H. Christie (1960)
3. Aminuddin Baki (1961-1965)
4. Hamdan Sheikh Tahir (1966-1976)
5. Murad Mohamed Noor (1976-1985)
6. Abdul Rahman Arshad (1985-1991)
7. Asiah Abu Samah (1991-1993)
8. Wan Mohd Zahid Mohd Noordin (1993-1997)
9. Matnor Daim (1997-1998)
10. Abdul Shukor Abdullah (1998-2001)
11. Abdul Rafie Mahat (2001-2005)
12. Ahmad Sipon (2005-2007)
13. Alimuddin Mat Dom (2007-2010)
14. Abdul Ghafar Mahmud (2010-2013)
15. Khair Mohamad Yusof (2013-2017)
16. Amin Senin (2017-2019)
17. Habibah Abdul Rahim (2020-2021)
18. Nor Zamani Abdol Hamid (2021-2022)
19. Pkharuddin Ghazali (2022-kini)

 |